Source: http://www.europarl.europa.eu/doceo/document/A-8-2017-0132_MT.html
Timestamp: 2019-07-23 10:03:28+00:00
Document Index: 1941911

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-proposta għal regolament tal-Parlament Ewropew u tal-Kunsill li jemenda r-Regolament (KE, Euratom) Nru 480/2009 li jistabbilixxi Fond ta' Garanzija għall-azzjonijiet esterni
Ċiklu relatat mad-dokument : A8-0132/2017
745k 90k
dwar il-proposta għal regolament tal-Parlament Ewropew u tal-Kunsill li jemenda r-Regolament (KE, Euratom) Nru 480/2009 li jistabbilixxi Fond ta' Garanzija għall-azzjonijiet esterni
Rapporteur for the opinion (*): Nirj Deva, Committee on Development
– wara li kkunsidra l-proposta tal-Kummissjoni lill-Parlament u lill-Kunsill (COM(2016)0582),
– wara li kkunsidra l-Artikolu 294(2) u l-Artikoli 209 u 212 tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C8-0374/2016),
– wara li kkunsidra r-rapport tal-Kumitat għall-Baġits u l-opinjonijiet tal-Kumitat għall-Iżvilupp, tal-Kumitat għall-Affarijiet Barranin u tal-Kumitat għall-Kummerċ Internazzjonali (A8-0132/2017),
(2) Il-Fond ta’ garanzija għandu pagament annwali mill-baġit ġenerali tal-Unjoni, imgħax fuq riżorsi tal-Fond tal-Garanzija investiti, u ammonti rkuprati minn debituri f'kontumaċja.
(2) Il-Fond ta’ garanzija għandu pagament annwali mill-baġit ġenerali tal-Unjoni, imgħax fuq riżorsi tal-Fond tal-Garanzija investiti, u ammonti rkuprati minn debituri f'kontumaċja. Il-pagament annwali ma għandux ikun għad-detriment ta' attivitajiet eżistenti taħt l-intestatura 4.
(4) L-ammont tal-Fond ta’ Garanzija f’eċċess ta’ aktar minn 10 % tat-total tal-kapital passiv pendenti totali tal-Unjoni għandu jintradd lura lill-baġit ġenerali tal-Unjoni sabiex jiġi protett aħjar il-baġit kontra r-riskju potenzjali addizzjonali ta’ inadempjenza tal-operazzjonijiet ta’ finanzjament tal-BEI li jindirizzaw il-kawżi fundamentali tal-migrazzjoni.
(4) L-ammont tal-Fond ta’ Garanzija f’eċċess ta’ aktar minn 10 % tat-total tal-kapital passiv pendenti totali tal-Unjoni għandu jintradd lura lill-baġit ġenerali tal-Unjoni sabiex jiġi protett aħjar il-baġit kontra r-riskju potenzjali addizzjonali ta’ inadempjenza tal-operazzjonijiet ta’ finanzjament tal-BEI li jindirizzaw il-pressjoni migratorja li tirriżulta mill-faqar, l-inugwaljanza, it-tkabbir demografiku, in-nuqqas ta' impjiegi u ta' opportunitajiet ekonomiċi, it-tibdil fil-klima u l-konsegwenzi fit-tul tal-ispostamenti furzat.
(5) Il-ġestjoni finanzjarja tal-Fond ta’ Garanzija jeħtieġ li tkun ittrasferita mill-BEI lill-Kummissjoni, li għandha prattika stabbilita ta’ ġestjoni ta’ investimenti simili. Billi tieħu r-responsabbiltà tal-ġestjoni tal-assi tal-Fond ta’ Garanzija, il-Kummissjoni għandha tkun tista’ tissimplifika u tikkonsolida l-attivitajiet ta’ ġestjoni tal-assi, billi tibni fuq strutturi eżistenti u esperjenza tajba.
(5) Il-ġestjoni finanzjarja tal-Fond ta’ Garanzija jeħtieġ li tkun ittrasferita mill-BEI lill-Kummissjoni, li għandha prattika stabbilita ta’ ġestjoni ta’ investimenti simili u għandha ssir skont l-ogħla standards tat-trasparenza u tar-responsabilità demokratika. Billi tieħu r-responsabbiltà tal-ġestjoni tal-assi tal-Fond ta’ Garanzija, il-Kummissjoni għandha tkun tista’ tissimplifika u tikkonsolida ulterjorment l-attivitajiet ta’ ġestjoni tal-assi tagħha, billi tibni fuq strutturi eżistenti u tkompli ssaħħaħ l-esperjenza tajba. It-trasferiment tal-ġestjoni għandu jwassal għal iffrankar fl-ispejjeż għall-baġit ġenerali tal-Unjoni u għandu jgħin lill-Kummissjoni tagħti lill-Parlament Ewropew informazzjoni aħjar u iktar preċiża dwar il-ġestjoni u s-sitwazzjoni tal-Fond ta' Garanzija.
Regolament (KE, Euratom) Nru 480/2009
Il-Kummissjoni għandha tiżgura l-ġestjoni finanzjarja tal-Fond. Il-Kummissjoni għandha tiġġestixxi u tinvesti r-riżorsi tal-Fond ta’ Garanzija f’konformità mal-prinċipju tal-ġestjoni finanzjarja tajba, u għandha issegwi regoli prudenzjali xierqa.”;
Il-Kummissjoni għandha tiżgura l-ġestjoni finanzjarja tal-Fond skont dan ir-Regolament u skont ir-regoli u l-proċeduri interni tal-Fond. Barra minn hekk, il-Kummissjoni għandha tiġġestixxi u tinvesti r-riżorsi tal-Fond ta’ Garanzija f’konformità mal-prinċipju tal-ġestjoni finanzjarja tajba, u għandha issegwi regoli prudenzjali xierqa, filwaqt li tikkunsidra l-prinċipji li jiggwidaw l-azzjoni esterna tal-Unjoni. Il-Kummissjoni għandha tispjega lill-Parlament Ewropew kif il-ġestjoni tal-Fond hija integrata fl-istrateġija ta’ żvilupp usa' tagħha.
Sal-31 ta' Marzu ta' kull sena, il-Kummissjoni għandha tippreżenta lill-Parlament Ewropew, lill-Kunsill u lill-Qorti tal-Awdituri, fil-kuntest tad-dikjarazzjonijiet finanzjarji tal-Kummissjoni, l-informazzjoni mitluba dwar is-sitwazzjoni tal-Fond ta' Garanzija.
Sal-31 ta' Marzu ta' kull sena, il-Kummissjoni għandha tippreżenta lill-Parlament Ewropew, lill-Kunsill u lill-Qorti tal-Awdituri, fil-kuntest tad-dikjarazzjonijiet finanzjarji tal-Kummissjoni, l-informazzjoni kollha mitluba dwar is-sitwazzjoni tal-Fond ta' Garanzija.
Barra minn hekk, sa mhux aktar tard mill-31 ta' Mejju ta' kull sena, hija għandha tibgħat lill-Parlament Ewropew, lill-Kunsill u lill-Qorti tal-Awdituri rapport annwali dwar il-ġestjoni tal-Fond ta' Garanzija matul is-sena ta' kalendarju preċedenti. Ir-rapport annwali għandu jkun fih preżentazzjoni tal-pożizzjoni finanzjarja tal-Fond ta' Garanzija fi tmiem is-sena ta' kalendarju preċedenti, il-flussi finanzjarji matul is-sena ta' kalendarju preċedenti kif ukoll it-tranżazzjonijiet sinifikanti u kwalunkwe informazzjoni rilevanti dwar il-kontijiet finanzjarji. Ir-rapport għandu jinkludi wkoll informazzjoni dwar il-ġestjoni finanzjarja u l-prestazzjoni u r-riskju tal-Fond ta' Garanzija fi tmiem is-sena ta' kalendarju preċedenti.
Barra minn hekk, sa mhux aktar tard mill-31 ta' Mejju ta' kull sena, hija għandha tibgħat lill-Parlament Ewropew, lill-Kunsill u lill-Qorti tal-Awdituri rapport annwali dwar il-ġestjoni tal-Fond ta' Garanzija matul is-sena ta' kalendarju preċedenti u valutazzjoni tal-adegwatezza tal-ammont immirat ta' 9 % u tal-livell minimu ta' 10 % msemmi fl-Artikolu 3, u tal-ġestjoni tal-assi tal-Fond ta' Garanzija mill-Kummissjoni. Dak ir-rapport annwali għandu jkun fih preżentazzjoni tal-pożizzjoni finanzjarja u l-funzjonament tal-Fond ta' Garanzija fi tmiem is-sena ta' kalendarju preċedenti, il-flussi finanzjarji matul is-sena ta' kalendarju preċedenti kif ukoll it-tranżazzjonijiet sinifikanti u kwalunkwe informazzjoni rilevanti dwar il-kontijiet finanzjarji, bħal informazzjoni dettaljata dwar il-kapital pendenti ta' self garantit jew l-assi tal-Fond ta' Garanzija f'ambjenti diffiċli tas-suq, kif ukoll il-konklużjonijiet u t-tagħlimiet meħuda. Ir-rapport għandu jinkludi wkoll informazzjoni dwar il-ġestjoni finanzjarja u l-prestazzjoni u r-riskju tal-Fond ta' Garanzija fi tmiem is-sena ta' kalendarju preċedenti.
OPINJONI tal-Kumitat għall-Iżvilupp (24.3.2017)
Rapporteur għal opinjoni: Nirj Deva
Il-Fond ta' Garanzija għall-azzjonijiet esterni jipproteġi lill-baġit tal-UE mix-xokkijiet li jistgħu inkella jseħħu fil-każ ta' inadempjenzi f'self li huwa garantit mill-UE. Il-Fond huwa maħsub biex ikopri l-attivazzjoni tal-garanziji tal-baġit ġenerali għall-pajjiżi terzi sabiex ikun evitat tfixkil potenzjali għall-implimentazzjoni tal-baġit fil-każ ta' inadempjenza. Il-Kummissjoni s'issa fdat il-ġestjoni finanzjarja tal-Fond ta' Garanzija għall-azzjonijiet esterni lill-BEI, madankollu il-fondi tiegħu jibqgħu proprjetà tal-UE.
Il-proposta tal-Kummissjoni skont liema din tal-aħħar tassumi l-ġestjoni tal-assi tal-Fond ta' Garanzija mill-BEI hija parti mill-pjan usa' biex, maż-żmien, tinternalizza l-ġestjoni kollha tal-assi. Fid-dawl tal-fatt li l-Kummissjoni diġà tiġġestixxi seba' biljun euro, hija tal-fehma li diġà hija mgħammra bil-persunal u bil-kompetenzi biex tiġġestixxi l-fond, mentri tiffranka l-ħlas tat-tariffi annwali lill-BEI għall-ġestjoni tal-assi; fl-2015 it-tariffa ammontat għal EUR 861 000. Il-Kummissjoni tafferma li t-trasferiment tal-ġestjoni tal-assi lill-Kummissjoni jkun jiġġenera, fuq perjodu sħiħ tal-QFP, iffrankar li jippermetti l-finanzjament ta' volum ta' investimenti ta' EUR 66 miljun.
Filwaqt li r-rapporteur jaqbel, fil-prinċipju, mal-proposta tal-Kummissjoni li tassumi l-funzjoni tal-ġestoni tal-assi tal-Fond ta' Garanzija, ir-rapporteur jemmen li hija ta' importanza fundamentali li l-Parlament Ewropew u l-Qorti tal-Awdituri jissorveljaw il-Fond ta' Garanzija u t-tranżizzjoni tal-ġestjoni tal-assi lejn il-Kummissjoni. Għal dan il-għan, ir-rapporteur jemmen li għandhom isiru valutazzjoni u evalwazzjoni tal-impatt esterni min-naħa tal-Qorti tal-Awdituri sentejn wara t-trasferiment tal-ġestjoni tal-assi tal-Fond ta' Garanzija mill-BEI lejn il-Kummissjoni. Fil-każ ta' distakk sinifikanti fil-prestazzjoni, il-ġestjoni tal-assi tal-Fond ta' Garanzija għandu jerġa' lura għand il-BEI.
Il-Kumitat għall-Iżvilupp jistieden lill-Kumitat għall-Baġits, bħala l-kumitat responsabbli, sabiex jieħu inkunsiderazzjoni l-emendi li ġejjin fir-rapport tiegħu:
(4) L-ammont tal-Fond ta' Garanzija f'eċċess ta' aktar minn 10 % tat-total tal-kapital passiv pendenti totali tal-Unjoni għandu jintradd lura lill-baġit ġenerali tal-Unjoni sabiex jiġi protett aħjar il-baġit kontra r-riskju potenzjali addizzjonali ta' inadempjenza tal-operazzjonijiet ta' finanzjament tal-BEI li jindirizzaw il-kawżi fundamentali tal-migrazzjoni.
(4) L-ammont tal-Fond ta' Garanzija f'eċċess ta' aktar minn 10 % tat-total tal-kapital passiv pendenti totali tal-Unjoni għandu jintradd lura lill-baġit ġenerali tal-Unjoni sabiex jiġi protett aħjar il-baġit kontra r-riskju potenzjali addizzjonali ta' inadempjenza tal-operazzjonijiet ta' finanzjament tal-BEI li jindirizzaw il-pressjonijiet migratorji li jirriżultaw mill-faqar, l-inugwaljanza, it-tkabbir demografiku, in-nuqqas ta' impjiegi u ta' opportunitajiet ekonomiċi, it-tibdil fil-klima u l-konsegwenzi fit-tul tal-ispostamenti furzati.
(5) Il-ġestjoni finanzjarja tal-Fond ta' Garanzija jeħtieġ li tkun ittrasferita mill-BEI lill-Kummissjoni, li għandha prattika stabbilita ta' ġestjoni ta' investimenti simili. Billi tieħu r-responsabbiltà tal-ġestjoni tal-assi tal-Fond ta' Garanzija, il-Kummissjoni għandha tkun tista' tissimplifika u tikkonsolida l-attivitajiet ta' ġestjoni tal-assi, billi tibni fuq strutturi eżistenti u esperjenza tajba.
(5) Il-ġestjoni finanzjarja tal-Fond ta' Garanzija jeħtieġ li tkun ittrasferita mill-BEI lill-Kummissjoni, li għandha prattika stabbilita ta' ġestjoni ta' investimenti simili, u jenħtieġ li ssir skont l-ogħla standards tat-trasparenza u tar-responsabilità demokratika. Billi tieħu r-responsabbiltà tal-ġestjoni tal-assi tal-Fond ta' Garanzija, jenħtieġ li l-Kummissjoni tkun tista' tissemplifika u tikkonsolida ulterjorment l-attivitajiet ta' ġestjoni tal-assi, billi tibni fuq strutturi eżistenti u esperjenza tajba.
Fond ta’ Garanzija għall-azzjonijiet esterni
OPINJONI tal-Kumitat għall-Affarijiet Barranin (22.3.2017)
Rapporteur għal opinjoni: Eduard Kukan
Il-proposta tal-Kummissjoni temenda r-Regolament li jistabbilixxi Fond ta' Garanzija għall-azzjonijiet esterni fil-kuntest tar-reviżjoni tal-Mandat ta' Self Estern tal-Bank Ewropew tal-Investiment, u tinkludi ċerti adegwamenti tekniċi.
Ir-rapporteur jaqbel ma' dawn l-adegwamenti, bl-eċċezzjoni tal-proposta tat-trasferiment tal-ġestjoni tal-Fond ta' Garanzija lill-Kummissjoni.
Skont il-fehma tar-rapporteur, għall-perjodu attwali, il-Fond ta' Garanzija għandu jibqa' fi ħdan il-ġestjoni tal-Bank Ewropew tal-Investiment. Skont ir-rapporteur, ir-reinternalizzazzjoni tal-Fond ta' Garanzija fi ħdan il-Kummissjoni tkun teħtieġ preparamenti xierqa fil-kuntest ta' qafas usa' ta' ġestjoni tal-ġabra ta' strumenti finanzjarji tal-UE fl-ambitu tal-Qafas Finanzjarju Pluriennali li jmiss.
Attwalment ir-rapporteur għadu ma rċeviex provi konklużivi li t-trasferiment tal-Fond taħt il-ġestjoni tal-Kummissjoni mistenni jġib vantaġġi sinifikanti u ma joħloqx duplikazzjonijiet bla bżonn bejn l-istituzzjonijiet tal-UE. Ir-rapporteur huwa tal-opinjoni li l-kostijiet u l-benefiċċji potenzjali għandhom jiġu evalwati f'aktar dettall qabel ma ssir tali bidla.
Għaldaqstant hija wkoll l-opinjoni tar-rapporteur li d-diskussjoni aktar estiża dwar l-istruttura futura tas-self estern għandha tibda ferm qabel il-perjodu finanzjarju li jmiss li jiddekorri mill-2020.
Il-Kumitat għall-Affarijiet Barranin jistieden lill-Kumitat għall-Baġits, bħala l-kumitat responsabbli, sabiex jieħu inkunsiderazzjoni l-emendi li ġejjin fir-rapport tiegħu:
(2) Il-Fond ta' garanzija għandu pagament annwali mill-baġit ġenerali tal-Unjoni, imgħax fuq riżorsi tal-Fond tal-Garanzija investiti, u ammonti rkuprati minn debituri f'kontumaċja.
(2) Il-Fond ta' Garanzija għandu pagament annwali mill-baġit ġenerali tal-Unjoni, li ma jistax ikun askapitu tal-attivitajiet eżistenti fl-ambitu tal-Intestatura IV, imgħax fuq riżorsi tal-Fond tal-Garanzija investiti, u ammonti rkuprati minn debituri f'kontumaċja.
(5) Il-possibbiltà ta' trasferiment tal-ġestjoni finanzjarja tal-Fond ta' Garanzija mill-BEI lill-Kummissjoni għandha tkun evalwata f'termini ta' kostijiet u benefiċċji assoċjati bil-għan li tkun garantita effiċjenza massima tal-użu tar-riżorsi finanzjarji tal-Unjoni fid-dawl tal-Qafas Finanzjarju Pluriennali ta' wara l-2020.
(3) L-Artikolu 7 huwa sostitwit b'dan li ġej:
Il-Kummissjoni għandha tiżgura l-ġestjoni finanzjarja tal-Fond. Il-Kummissjoni għandha tiġġestixxi u tinvesti r-riżorsi tal-Fond ta' Garanzija f'konformità mal-prinċipju tal-ġestjoni finanzjarja tajba, u għandha issegwi regoli prudenzjali xierqa.; ’
Sat-30 ta' Ġunju 2018, il-Kummissjoni għandha tippreżenta lill-Parlament Ewropew u lill-Kunsill rapport li jevalwa l-possibbiltà ta' trasferiment tal-ġestjoni tal-assi tal-Fond ta' Garanzija mill-BEI lill-Kummissjoni. Meta jkun il-każ, dan ir-rapport għandu jiġi akkumpanjat minn proposta leġiżlattiva.
Artikolu 8, paragrafu 2b (ġdid)
Mill-31 ta' Mejju 2018, ir-rapport annwali għandu jinkludi wkoll l-informazzjoni dwar il-ġestjoni finanzjarja u l-prestazzjoni, ir-riskju tal-Fond ta' Garanzija u valutazzjoni tal-adegwatezza tal-objettiv ta' 9 % u tal-limitu minimu/massimu ta' 10 % għall-Fond.
OPINJONI tal-Kumitat għall-Kummerċ Internazzjonali (22.3.2017)
Il-proposta temenda r-Regolament (KE, Euratom) Nru 480/2009 li jistabbilixxi Fond ta' Garanzija għall-azzjonijiet esterni u tifforma parti minn Pjan ta' Investiment Estern ambizzjuż imħabbar mill-Kummissjoni fis-7 ta' Ġunju 2016 bl-għan li tiġi kkonsolidata aktar l-Aġenda Ewropea dwar il-Migrazzjoni. Din il-proposta tintroduċi 4 emendi għar-Regolament eżistenti:
1. Hija żżid id-dħul iġġenerat mill-primjum tar-riskju taħt l-operazzjonijiet ta' finanzjament tal-BEI bħala r-raba' sors ta' dħul ġdid għall-Fond ta' Garanzija.
2. L-ammont tal-Fond ta' Garanzija f'eċċess ta' aktar minn 10 % (minflok id-9 % attwali) tal-ammont totali pendenti ta' self għandu jitħallas lura lill-baġit. Dan għandu l-għan li jipprovdi iktar kapaċitajiet finanzjarji bl-għan li jiġi protett aħjar il-baġit kontra r-riskju addizzjonali potenzjali ta' inadempjenza tal-operazzjonijiet tal-BEI dwar il-kriżi tal-migrazzjoni.
3. Il-ġestjoni tal-assi tal-Fond ta' Garanzija għandha tiġi trasferita mill-BEI lill-Kummissjoni. Il-Kummissjoni diġà ġiet fdata bil-ġestjoni tal-Fond ta' Garanzija tal-FEIS. It-trasferiment propost jimmira li jkompli jikkonsolida l-attivitajiet għall-ġestjoni tal-assi tal-Kummissjoni.
4. Il-Kummissjoni kull sena se tissottometti lill-Parlament, lill-Kunsill u lill-Qorti tal-Awdituri rapport dettaljat dwar is-sitwazzjoni u l-ġestjoni tal-Fond ta' Garanzija. Dan jista' joħloq informazzjoni iktar preċiża u ta' kwalità aħjar ibbażata fuq strutturi eżistenti bejn dawn l-Istituzzjonijiet.
Il-Kumitat għall-Kummerċ Internazzjonali jistieden lill-Kumitat għall-Baġits, bħala l-kumitat responsabbli, sabiex jieħu inkunsiderazzjoni l-emendi li ġejjin fir-rapport tiegħu:
(5) Il-ġestjoni finanzjarja tal-Fond ta' Garanzija jeħtieġ li tkun ittrasferita mill-BEI lill-Kummissjoni, li għandha prattika stabbilita ta' ġestjoni ta' investimenti simili. Billi tieħu r-responsabbiltà tal-ġestjoni tal-assi tal-Fond ta' Garanzija, il-Kummissjoni għandha tkun tista' tkompli tissimplifika u tikkonsolida l-attivitajiet ta' ġestjoni tal-assi kif ukoll biex tikkoordina l-aspetti kollha ta' finanzjament estern tal-Aġenda Ewropea dwar il-Migrazzjoni, billi tibni fuq strutturi eżistenti u t-tisħiħ ulterjuri tal-esperjenza tagħha. It-trasferiment tal-ġestjoni għandu jwassal għal iffrankar fl-infiq għall-Baġit tal-Unjoni u informazzjoni iktar preċiża u ta' kwalità aħjar dwar is-sitwazzjoni u l-ġestjoni tal-Fond ta' Garanzija pprovduta mill-Kummissjoni lill-Parlament Ewropew.
Il-Kummissjoni għandha tiżgura l-ġestjoni finanzjarja tal-Fond. Il-Kummissjoni għandha tiġġestixxi u tinvesti r-riżorsi tal-Fond ta' Garanzija f'konformità mal-prinċipju tal-ġestjoni finanzjarja tajba, u għandha issegwi regoli prudenzjali xierqa.";
Il-Kummissjoni għandha tiżgura l-ġestjoni finanzjarja tal-Fond skont dan ir-Regolament u skont ir-regoli u l-proċeduri interni tal-Fond. Barra minn hekk, il-Kummissjoni għandha tiġġestixxi u tinvesti r-riżorsi tal-Fond ta' Garanzija b'konformità mal-prinċipju tal-ġestjoni finanzjarja tajba, u għandha ssegwi regoli prudenzjali xierqa, filwaqt li jiġu kkunsidrati l-prinċipji li jiggwidaw l-azzjoni esterna tal-Unjoni. Il-Kummissjoni għandha tispjega lill-Parlament Ewropew kif il-ġestjoni tal-Fond hija inkorporata fi strateġija ta' żvilupp usa' tagħha."
Barra minn hekk, sa mhux aktar tard mill-31 ta' Mejju ta' kull sena, hija għandha tibgħat lill-Parlament Ewropew, lill-Kunsill u lill-Qorti tal-Awdituri rapport annwali dwar il-ġestjoni tal-Fond ta' Garanzija matul is-sena kalendarja preċedenti. Ir-rapport annwali għandu jkun fih preżentazzjoni tal-pożizzjoni finanzjarja tal-Fond ta' Garanzija fi tmiem is-sena kalendarja preċedenti, il-flussi finanzjarji matul is-sena kalendarja preċedenti kif ukoll it-tranżazzjonijiet sinifikanti u kwalunkwe informazzjoni rilevanti dwar il-kontijiet finanzjarji. Ir-rapport għandu jinkludi wkoll informazzjoni dwar il-ġestjoni finanzjarja u l-prestazzjoni u r-riskju tal-Fond ta' Garanzija fi tmiem is-sena kalendarja preċedenti."
Barra minn hekk, sa mhux aktar tard mill-31 ta' Mejju ta' kull sena, hija għandha tibgħat lill-Parlament Ewropew, lill-Kunsill u lill-Qorti tal-Awdituri rapport annwali dwar il-ġestjoni tal-Fond ta' Garanzija matul is-sena kalendarja preċedenti. Ir-rapport annwali għandu jkun fih preżentazzjoni tal-pożizzjoni finanzjarja u l-funzjonament tal-Fond ta' Garanzija fi tmiem is-sena kalendarja preċedenti, il-flussi finanzjarji matul is-sena kalendarja preċedenti kif ukoll it-tranżazzjonijiet sinifikanti u kwalunkwe informazzjoni rilevanti dwar il-kontijiet finanzjarji, bħal informazzjoni dettaljata dwar l-ammonti pendenti ta' self garantit tal-kapital jew tal-assi tal-Fond ta' Garanzija f'ambjenti diffiċli tas-suq, kif ukoll il-konklużjonijiet u t-tagħlimiet meħuda. Ir-rapport għandu jinkludi wkoll informazzjoni dwar il-ġestjoni finanzjarja u l-prestazzjoni u r-riskju tal-Fond ta' Garanzija fi tmiem is-sena ta' kalendarju preċedenti. Barra minn hekk, ir-rapport għandu jipprovdi informazzjoni dettaljata dwar l-użu tal-Fond u t-titjib iġġenerat mill-proġetti ffinanzjati fil-pajjiżi benefiċjarji."